ഒരുമിച്ച് നിന്നിരുന്നെങ്കില് ഇത് സംഭവിക്കില്ലായിരുന്നു അഫ്ഗാനിലെ ഓരോരുത്തരും താലിബാന്റെ മടങ്ങിവരവിന് കാരണക്കാരെന്ന് ആദ്യത്തെ വനിത മേയര് കാബൂള്: അഫ്ഗാനിസ്താനിലെ പ്രാദേശിക ജനവിഭാഗമുള്പ്പെടെ ഓരോരുത്തരും താലിബാന് വീണ്ടും അധികാരത്തിലെത്താന് കാരണക്കാരാണെന്ന വിമര്ശനവുമായി അഫ്ഗാനിലെ ആദ്യ വനിത മേയര് സരിഫ ഖഫാരി. ഭീകരവാദത്തിനെതിരെ ഒരുമിച്ച് പ്രവര്ത്തിക്കാനോ ഒരുമിച്ച് എതിര്ക്കാനോ അവര് തയ്യാറല്ലെന്നും സരിഫ കുറ്റപ്പെടുത്തി. മെയ്ഡന് വര്ദക് പ്രവിശ്യയില് 2018ലാണ് സരിഫ ഖഫാരി ആദ്യ മേയറായി ചുമതല ഏല്ക്കുന്നത്. രാജ്യത്തെ ആദ്യത്തേതും ഏറ്റവും പ്രായം കുറഞ്ഞതുമായ മേയറായിരുന്നു സരിഫ. അഫ്ഗാനിസ്താന്റെ ഇന്നത്തെ അവസ്ഥയ്ക്ക് കാരണക്കാര് നിരവധിയാണ്. പ്രദേശത്തെ ജനങ്ങള്, രാഷ്ട്രീയക്കാര്, കുട്ടികള്, അന്താരാഷ്ട്ര സമൂഹം എന്നിവരെല്ലാം താലിബാന്റെ മടങ്ങിവരവിന് കാരണക്കാരാണ്. പ്രദേശത്തെ സാധാരണക്കാരായ ജനങ്ങള് ഒരുമിച്ച് നിന്ന് ശബ്ദമുയര്ത്തിയിരുന്നുവെങ്കില് താലിബാന് അധികാരം പിടിക്കാന് സാധിക്കില്ലായിരുന്നു. കഴിഞ്ഞ 20 വര്ഷം കൊണ്ട് നേടിയതെല്ലാം ഇപ്പോള് അഫ്ഗാന് നഷ്ടമായിരിക്കുകയാണ്. ഇതിന് ഒരാളോട് പോലും ക്ഷമിക്കാന് തനിക്ക് സാധിക്കില്ല. എനിക്ക് ഇനി ഒന്നും ബാക്കിയില്ല. ഞാന് ജീവിക്കുന്ന ഈ ഭൂമിയിലെ മണ്ണ് മാത്രമാണ് സ്വന്തമായിട്ടുള്ളതെന്നും സരിഫ പറഞ്ഞു. താലിബാന് വീണ്ടും അധികാരത്തിലേറിയതിന് പിന്നില് പാകിസ്താനാണെന്നും സരിഫ ആരോപിച്ചു. പാകിസ്താന്റെ പങ്ക് ഇവിടെ വ്യക്തമാണ്. അഫ്ഗാനിസ്താനിലെ ഓരോ കുട്ടിക്ക് പോലും ഇത് അറിയാം. അഫ്ഗാനിസ്താനിലെ ഇപ്പോഴത്തെ അവസ്ഥയെ കുറിച്ച് രാജ്യാന്തര സമൂഹം അറിയണം. അവരുടെ ശ്രദ്ധ ഇവിടേക്ക് കൊണ്ടുവരാനാണ് എന്റെ ഇപ്പോഴത്തെ ശ്രമം. എല്ലാവരും ഒരുമിച്ച് ചേര്ന്ന് ശക്തമായ പ്രക്ഷോഭം നടത്തണം. അഭ്യസ്തവിദ്യരായ ധാരാളം യുവതികള് അഫ്ഗാനിലുണ്ട്. അവര് ഇതില് പങ്കാളികളാകും. സ്ത്രീകളുടെ അവകാശങ്ങള് സംരക്ഷിക്കുമെന്ന് പറയുമ്ബോഴും അതല്ല ഈ രാജ്യത്ത് നടക്കുന്നതെന്നും സരിഫ ആരോപിച്ചു.